Kopja Informali ta' Sentenza Seduta ta' l-20 ta' Novembru, 2014 Ra r-rikors ipprezentat minn Albert Zahra Lehtonen fl-24 ta' Ottubru 2012 li permezz tieghu ippremetta s-segwenti:- Qrati tal-Gustizzja Kopja Informali ta' Sentenza "Illi l-esponenti huwa debitament liċenzjat u awtorizzat li jwettaq testijiet biex jiċċertifikaw li vetturi bil-mutur huma tajba għat-triq (minn hawn 'l isfel imsejħin "test tal-VRT"). Illi fil-kors ta' l-eżerċizzju ta' din l-attivita', u preċiżament fis-17 ta' Settembru 2012, l-esponenti wettaq test tal-VRT fuq il-vettura bin-numru ta' reġistrazzjoni IAH062. Illi fil-25 ta' Settembru 2012, uffiċċjali ta' l-Awtorita' intimata wettqu ispezzjoni fuq il-vettura imsemmija, liema ispezzjoni hija komunement imsejħa "post VRT inspection". Illi l-imsemmija uffiċċjali allegaw li sabu nuqqasijiet fil-vettura in kwistjoni, u konsegwentement allegaw li l-esponenti ma eżegwiex it-test tal-VRT fuq din il-vettura skont il-liġi. Illi b'deċiżjoni datata 5 ta' Ottubru 2012, u notifikata lill-esponenti fid-9 ta' Ottubru 2012, l-Awtorita' intimata għarrfet lill-esponenti li huwa kien qed jiġi penalizzat 135 punti, ai termini tal-partiti 15, 19, 20, 28 u 36 tat-Tnax-il Skeda ta' l-Avviż Legali 126 ta' l-1998, kif sussegwentement emendat. Illi l-esponenti ħassu aggravat minn din id-deċiżjoni, u għalhekk qed jinterponi umli appell minnha. Illi l-ewwel aggravju ta' l-esponenti huma ċar u manifest, in kwantu d-deċiżjoni appellata tippekka kontra kull prinċipju ta' ġustizzja naturali, u għalhekk għandha tiġi ritenuta nulla u mingħajr effett. Illi l-esponenti umilment jirrileva illi fl-għoti tad-deċiżjoni appellata, l-Awtorita' intimata la tagħtu l- opportunita' li jressaq il-każ tiegħu u lanqas ma tagħtu l-opportunita' li jifli u jixtarr dawk l-elementi li abbażi tagħhom l-Awtorita' appellata ħadet l-istess deċiżjoni, u dan bi ksur lampanti tal-prinċipju audi alteram partem. Illi ġie fil-fatt deċiż li anke fejn persuna tingħata l-opportunita' li tressaq il-każ tagħha, iżda tiġi mċaħħda mill-opportunita' li tikkontrolla jew tiskrutinja l-każ li jkun tressaq kontra tagħha, hemm ksur tal-prinċipju tas-smiegħ xieraq. "Illi t-tielet aggravju huwa fis-sens li l-appellanti ma ingħatatx opportunita' li tara x-xhieda li inġabu kontra tagħha, u wisq inqas li tkun preżenti għall-istess, li b'xi mod tikkontrolla l-istess, inkluż li tagħmel kontro-eżami ta' l-istess. Jidher li l-parteċipazzjoni tagħha kienet limitata sabiex tagħti l-versjoni tagħha. Fil-fatt fir-rikors tal-appell l-appellanti tgħid li hija ġiet informata biss li kellha każ kontra tagħha permezz ta' ittra datata 29 ta' Lulju 2009, u li kienet ser issir seduta u kellha dritt li tixhed u ġġib provi favur tagħha, iżda qatt ma ġiet informata li kien hemm Qrati tal-Gustizzja Kopja Informali ta' Sentenza xi provi jew xhieda oħrajn, u wisq inqas is-sustanza tal-istess xhieda. Mill-atti proċesswali ma jirriżultax li dan b'xi mod huwa kontestat u fil-fatt l-unika ħaġa li hemm hija r-risposta tal-intimat li tgħid li l-appellanti ma ġabet l-ebda prova in difiża tagħha stess, iżda dan ċertament ma jindirizzax il- lamentela tal-appellanti, li hija fl-ebda mument ma kienet informata xi provi jew xhieda kienu ġew imressqa quddiem il-Kunsill fil-każ tagħha, u dan allura jpoġġieha f'posizzjoni ta' żvantaġġ, għaliex litteralment, ma setgħatx lanqas tirreaġixxi għal dak li seta` ġie provdut fil-konfront tagħha. Dan huwa nuqqas serjissimu u ma jirriżultax mill-atti esebiti quddiem din il-Qorti, li hemm xi minuti jew dokumenti li juru x-xhieda jew provi li tressqu quddiem il-Kunsill, u fil-fatt din il-Qorti stess ma setgħatx tara xi provi dawn kienu li l-Kunsill mexa fuqhom, apparti diversi dokumenti esebiti, li ma jidhirx li kienu għad-disposizzjoni tal-appellant, jew li hija ġiet waqt il-proċeduri a konjizzjoni tagħhom. Fil-fatt għalkemm ir-rakkomandazzjoni tal-Kunsill tirreferi li r-rakkomandazzjoni minnu saru "after hearing the evidence produced...." ma jirriżultax għal liema evidenza jew xhieda l-istess Kunsill qed jirreferi. Dan huwa nuqqas serju għaliex bl-ebda mod ma jista' jingħad li l-appellanti kellha smigħ xieraq"1. L-esponenti umilment isostni li jekk ġie deċiż li anke fejn persuna jkun ingħatat l-opportunita' li tagħti l-verżjoni tagħha in propria difesa ma ġiex ritenut suffiċjenti sabiex ikun hemm konformita' mal-prinċipju ta' smiegħ xieraq, multo magis allura jkun hemm nuqqas ta' konformita' ma' dan il-prinċipju fejn lanqas dik l-opportunita' ma tkun ġiet konċessa. Illi b'żieda mas-suespost, u mingħajr preġudizzju għall-istess, l-esponenti umilment isostni wkoll li d- deċiżjoni appellata hija wkoll nulla għaliex tikkozza mal-prinċipju nemo judex in causa propria. Dan in kwantu fl-għoti tad-deċiżjoni appellata, l-Awtorita' intimata għamlitha ta' investigatur, prosekutur u mħallef, u din m'hijiex prattika konsentita fl-ordinament ġuridiku tagħna. Illi l-esponenti jieħu sostenn dwar dan l-aspett ta' l-aggravju tiegħu mid-deċiżjoni mogħtija fil-kawża Smash Communications Limited vs. L-Awtorita' tax-Xandir et2, fejn intqal is-segwenti: "Illi din il- Qorti taqbel mal-konsiderazzjoni u li għamlet il-Perit Legali f'dan ir-rigward fis-sens li huwa minnu li l- Liġi tax-Xandir tagħmel separazzjoni bejn il-Kap Eżekuttiv li joħroġ l-akkuża, u l-Awtorita' tax-Xandir li tiddeċiediha. Huwa wkoll minnu illi l-Kap Eżekuttiv ma jieħux parti fid-deliberazzjonijiet u fid- deċiżjonijiet ta' l-Awtorita' tax-Xandir, u fil-fatt lanqas għandu vot. Madanakollu, din id-distinzjoni ma jidhrix li hija suffiċjenti sabiex jiġi rispettat il-prinċipju "nemo iudex in causa propria". Dan għaliex, apparti l-fatt illi, legalment il-Kap Eżekuttiv huwa d-delegat ta' l-Awtorita' tax-Xandir (artikolu 5 u 7 ta' l-Att Dwar ix-Xandir), fil-prattika hemm ħafna interazzjoni u komunikazzjoni bejn iż-żewġ konvenuti f'din il-kawża. Effettivament, il-prosekutur u l-ġudikant fil-każijiet dixxiplinarji in eżami, jaġixxu mill-istess uffiċini, bl-istess impjegati u b'komunikazzjoni interna bejniethom. Saħansitra l-Kap Eżekuttiv, ossia l- Prosekutur, huwa mħallas mill-istess Awtorita' tax-Xandir, ossia l- ġudikant! Jekk wieħed jittrasponi din is-sitwazzjoni fil-Qrati ordinarji, ikollu sitwazzjoni fejn l-iSpettur iressaq l-akkuża, u l-Kummissarju jkun il-ġudikant! jew l-Imħallef jiddeċiedi kawża mressqa mill- Assistent Ġudizzjarju illi jaħdem fl-istess uffiċju tiegħu u bl-istess infrastruttura. Ħaġa illi ċertament mhix desiderabbli fejn il-ġustizzja mhux biss jeħtieġ illi ssir, iżda trid ukoll tidher li qiegħda ssir (fol 52 1 Josette D'Amico vs. Ministru ta' l-Edukazzjoni, Xogħol u l-Familja (Appell Inferjuri, 17/11/2011) 2 Prim'Awla 7/2/2012 (appellata) Qrati tal-Gustizzja Kopja Informali ta' Sentenza u 53 tal-proċess) … … Illi għalhekk indipendentement għal dak li jiġri jew jista' jiġri fil-prattika, jidher li s-sistema kif inhi llum hija tali li tikser il-prinċipju ta' nemo iudex in causa propria". Illi fil-każ odjern, lanqas ma jidher li hemm xi distinzjoni fi ħdan l-Awtorita' intimata dwar min jinvestiga l-każ, min jagħmel l-akkuża u min jiddeċidieha, u għalhekk l-insenjament hawn fuq espost għandu japplika a fortiori. Illi għalhekk id-deċiżjoni appellata hija nulla u għandha tiġi mħassra. Illi mingħajr preġudizzju għall-premess, it-tieni aggravju ta' l-esponenti wkoll huwa ċar u manifest, in kwantu l-esponenti wettaq it-test tal-VRT skont il-liġi, u allura m'hemmx lok li jiġu mposti penali fuqu. Illi kif se jirriżulta waqt it-trattazzjoni ta' dan l-appell, fil-mument li l-esponenti wettaq it-test tal-VRT fuq il-vettura in kwistjoni, din il-vettura ma kellhiex id-difetti riskontrati, u kien għalhekk li l-esponenti ħareġ iċ-ċertifikat relattiv. Naturalment l-esponenti ma jistax jiġi kkunsidrat responsabbli għal dak li seta' ġara lill-imsemmija vettura mill-mument li twettaq it-test tal-VRT fuqha sakemm saret il-post VRT inspection. L-esponenti ma kiser l-ebda kondizzjoni tal-liċenzja tiegħu, bil-konsegwenza li m'hemmx lok għall-impożizzjoni ta' penali. Għaldaqstant, għar-raġunijiet kollha hawn fuq premessi, l-esponenti umilment jitlob lil dan ir- rispettabbli Tribunal jogħġbu jilqa' dan l-umli appell u jħassar, jirrevoka u jikkanċella d-deċiżjoni mogħtija mill-Awtorita' intimata fil-ħamsa (5) t'Ottubru 2012 fil-konfront ta' l-esponenti, u dan bl- ispejjeż kontra l-istess Awtorita' intimata." Ra r-risposta tal-Awtorita` Ghat-Trasport f'Malta ipprezentata fid-19 ta' Novembru 2012 fejn gie eccepit is-segwenti: "Illi t-talbiet tal-attur huma infondati fil-fatt u fid-dritt u għandhom jiġu miċħuda bl- ispejjeż peress illi malli l-Awtorita` intimata ġiet a konoxxenza tal-fatti miġjuba quddiemha wara li saret spezzjoni fuq il-vettura bin-numru ta' reġistrazzjoni IAH-062 hija qdiet l-obbligi u d-doveri mistennija minnha skond il-liġi relattiva. Illi in linea preliminari, dan it-Tribunal m'għandux il-kompetenza rationae materiae sabiex jieħu konjizzjoni u jiddeċiedi dwar l-ewwel aggravju mressaq mill-attur stante illi Qrati tal-Gustizzja Kopja Informali ta' Sentenza din il-materja ma taqax taħt il-kompetenzi tat-Tribunal ta' Reviżjoni Amministrattiva kif imfissra f' Kapitlu 490 tal-Liġijiet ta' Malta. Illi mingħajr preġudizzju għas-suespost, l-allegazzjonijiet, il-pretensjonijiet u t-talbiet tar-rikorrenti huma kompletament infondati fil-fatt u fid-dritt u għandhom jiġu miċħuda bl-ispejjeż. Illi mingħajr preġudizzju għas-suespost, it-talbiet tal-attur huma infondati fil-fatt u fid- dritt u għandhom jiġu miċħuda bl-ispejjeż peress illi l-liġi in kwistjoni, jiġifieri Avviż Legali 43 tal-2008 u l-Leġislazzjoni Sussidjarja 65.15 hija tassattiva u ladarba persuna tikser il-kundizzjonijiet stipulati fil-liġi, l-Awtorita` intimata għandha idejha marbutin bil- liġi peress illi l-liġi timponi fuqha illi tali persuna għandha tingħata punti ta' penalita` u tħallas il-multi amministrattivi korrispondenti. Kuntrarjament għal dak erronjament sottomess mir-rikorrenti, l-impożizzjoni ta' punti ta' penalita` wara ispezzjonijiet u indaġnijiet mwettqa sewwa u b'reqqa hija s-sanzjoni amministrattiva prevista mir- regolamenti ġja ċitati u li fiha innifsiha ma hijiex proċess ġudizzjarju iżda l-qadi tal- obbligi u d-doveri mistennija mill-Awtorita` intimata skond il-liġi. Illi mingħajr preġudizzju għas-suespost, l-aġir ta' l-Awtorita` intimata huwa ġust, legali u għandu jiġi ikkonfermat u konsegwentement l-appell interpost għandu jiġi miċħud bl- ispejjez. Salv eċċezzjonijiet ulterjuri jekk ikun il-każ." Sema' x-xhieda tar-rikorrent,3 ta' Ritianne Gauci,4 ta' Lino Abela, 5 u ta' Noel Buhagiar;6 Sema' lill-partijiet jitrattaw ir-rikors; Ikkunsidra: Qrati tal-Gustizzja Kopja Informali ta' Sentenza Illi r-rikorrenti ipproceda b'dan ir-rikors stante li hassu aggravat b'decizjoni tal- Awtorita` intimata mibghuta lilu fil-5 ta' Ottubru 2012 li kienet tghid hekk: Illi t-Tribunal se jghaddi biex jinvesti l-ewwel aggravju tar-rikorrenti u cioe l- lanzjanza tieghu illi d-decizjoni tal-Awtorita` intimata tippekka in kwantu ma tissodisfax il-principji tal-gustizzja naturali, principalment il-principji tal-audi alteram partem u tan-nemo iudex in causa propria. Min-naha l-ohra l- Awtorita` intimata teccepixxi li dan it-Tribunal mhux kompetenti rationae materiae biex jiehu konjizzjoni ta' dan l-aggravju stante illi din il-materja ma 6 tal-process Qrati tal-Gustizzja Kopja Informali ta' Sentenza hix wahda mill-kompetenzi ta' dan it-Tribunal kif imfissra fil-Kapitolu 490 tal- Ligijiet ta' Malta. Illi kif intqal tajjeb minn dan it-Tribunal, diversament presejdut, fid-decizjoni Charles Curmi Fava vs Awtorita` Ghat-Trasport f'Malta8: "L-iskop ta' proceduri ghar-revizjoni ta' atti amministrattivi huwa li jigi kkunsidrat u determinat jekk l-att amministrattiv kontestat huwiex legali, fis-sens li l-awtorita` pubblika koncernata tkun agixxiet entro l-parametri tal-Ligi u l-ezercizzju tal-poteri u konsegwenti qadi tad-doveri taghha fil-konfront tac-cittadin privat jkun sehh in konformita` mal-principji tar-rule of law u tal-gustizzja naturali: the system of judicial review is radically different from the system of appeals. Minn dan isegwi ghalhekk illi dak li qieghed taht skrutinju fi proceduri ghar-revizjoni ta' atti amministrattivi huwa l-operat ta' l-awtorità pubblika u ghalhekk it-Tribunal ma jistax jillimita ruhu li jikkonsidra biss il-pregudizzju li c-cittadin privat jikkontendi li sofra, qed isofri jew jista' jsofri minhabba l-att amministrattiv kontestat, izda necessarjament ghandu jara jekk, minkejja c- cirkostanzi partikolari tal-kaz, dak l-att amministrattiv huwiex legali jew le u dana fis-sens iktar 'l fuq 8 Deciza fid-29 ta' Mejju 2012 Qrati tal-Gustizzja Kopja Informali ta' Sentenza spiegat, u jekk jirrizulta li huwa legali u konformi mal-principji tar-rule of law u tal-gustizzja naturali dak l-att amministrattiv ma ghandux jigi revokat jew varjat." Illi fil-kaz in ezami, r-rikorrenti qieghed jishaq li gew lezi l-principji tal-gustizzja naturali ghaliex l-Awtorita` intimata ma taghtux la opportunita` li jressaq il-kaz tieghu u lanqas li jifli u jixtarr dawk l-elementi li abbazi taghhom ittiehdet id- decizjoni kontra tieghu. Jghid ukoll illi l-istess decizjoni hi nulla ghaliex l- Awtorita` intimata ghamlitha ta' investgatur, prosekutur u mhallef fl-istess hin. Illi dan it-Tribunal jirrileva illi ghalkemm permezz tal-avviz kontestat l-Awtorita` intimata imponiet il-punti ta' penalita`, din id-decizjoni ma kinitx wahda finali in kwantu r-rikorrenti gie mgharraf bid-dritt tieghu li jappella quddiem dan it- Tribunal, kif fil-fatt sar, liema Tribunal huwa wiehed indipendenti u imparzjali u fejn ir-rikorrenti inghata l-opportunita` kollha li jressaq ix-xhieda u jaghmel is- sottomissjonijiet kollha li jidhirlu opportuni. It-Tribunal jirrileva wkoll illi l- effetti tad-decizjoni appellata jinsabu sospizi pendenti l-ezitu ta' dan l-appell u ghalhekk id-decizjoni tal-istess Awtorita` ma saritx wahda finali. Ghaldaqstant jirrizulta li qabel ma' l-penali inflitta mill-Awtorita intimata ssir finali u ezekuttiva r-rikorrenti inghata d-dritt li jressaq il-kaz tieghu quddiem Tribunal gudizzjarju indipendenti u imparzjali. Dan kollu a differenza tal-kaz citat mill- abbli difensur tar-rikorrent u cioe Paul Garzia kif ezercenti fin-negozju bhala "Cassar Service Station" vs Awtorita` dwar it-Trasport ta' Malta deciz mill- Qorti ta' l-Appell fil-25 ta' Jannar 2013, liema kaz sehh meta kienu ghadhom ma dahalux il-Gustizzja Amministrattiva, liema disposizzjoniet taw l-opportunita` lil kull min ihossu aggravat b'att amministrattiv li jirrikorri quddiem dan it-Tribunal biex jirrevdi l- istess att. Kif ukoll, fil-kaz citat, l-Awtorita` intimata kienet gibdet lir-rikorrent is-somma ta' Lm5000 bhala penali konsegwenza tal-avviz li kienet bghatitlu u dan minn garanzija li kien pogga hu stess favur l-istess Awtorita` skond Ftehim Kollettiv. Ghaldaqstant dan l-ewwel aggravju qieghed jigu michud. vigore d-disposizzjonijiet Illi t-Tribunal sejjer issa jghaddi biex jinvesti t-tieni aggravju tar-rikorrent u cioe dwar jekk il-VRT test sarx kif suppost jew le. Qrati tal-Gustizzja Kopja Informali ta' Sentenza Fix-xhieda tieghu ir-rikorrent spjega kif isir test tal-VRT minn x'hin tidhol vettura fil-VRT station sakemm johrog ir-rizultat finali. Spjega wkoll illi huwa jahdem ukoll bhala mekkanik u ghandu garage biswit il-VRT station. Fir- rigward tal-vettura in kwistjoni spjega illi huwa kien iccekkja kollox u li l-vettura kienet ghaddiet mit-test. Il-mara tar-rikorrent, Ritianne Zahra Lehtonen, spjegat kif hija tassisti lil zewgha fil-VRT u li fil-kaz tal-vettura in ezami sarulha l-ezamijiet kollha necessarji, inkluz li ttellghet fuq jack biex tigi iccekkjata minn taht. Lino Abou Wafie, spettur mal-Awtorita` intimata, spjega kif huwa u l-kollega tieghu Noel Borg Nicolas Virtu’, kien ghamlu post VRT, liema test kien jikkonsisti f'visual test fuq il-vettura in kwistjoni u sabu n-nuqqasijiet elenkati fl-ittra mibghuta lir- rikorrent fil-5 ta' Ottubru 2012 u esebita bhala Dok A a fol. 6 tal-process. Jispjega li meta rriskontraw dawn in-nuqqasijiet huma kienu regghu baghtu lil sid il-vettura fil-garaxx fejn sar il-VRT fejn gew irrangati d-difetti riskontrati. Illi fil-kors tax-xhieda tieghu Lino Abou Wafie esebixxa estratt mill-M.O.T. Inspection Manual li kemm l-operaturi tal-VRT Stations u kif ukoll l-ispetturi tal-Awtorita` intimata jimxu fuqu rigward standards li ghandu jkollhom il-vetturi sabiex jigu certifikati bhala road worthy. Ix-xhud xehed dwar kull nuqqas li rriskontra u cioe:- a. Fir-rigward tal-windscreen washers stqarr li ma kienx tiela' ilma pero qal ukoll illi huma ma jiccekkjawx xi tkun ir-raguni tal-fault. F'dan il-kaz huma ma ccekkjawx kienx hemm ilma fil-pompa. b. Fir-rigward tal-windscreen blades stqarr li dawn kienu mqattghin. Mistoqsi jekk ippruvax jitfa' ilma fuq il-windscreen biex jara jekk l-istess blades Qrati tal-Gustizzja Kopja Informali ta' Sentenza ipprova jiffunzjonawx huwa stqarr jhaddihomhom. Pero stqarr li wipers imqattghin kienu wahda mir-ragunijiet ghaliex vettura ma tghaddix mit-test tal-VRT. lanqas c. Fir-rigward tat-tyres huwa stqarr li dawn ma kellhomx grooves xi tkejjel tant kemm kienu catti u ghalhekk ma gewx imkejjla. d. Fir-rigward tal-steering, mill-estratt tal-manual esebit a fol. 59 jirrizulta li jekk ikun hemm "a loose trak rod or drag link end" il-vettura ma tghaddix mill- VRT. e. Fir-rigward tal-headlamps, skond l-istess manual din tkun difettuza jekk ma tkunx qed tahdem jew ikollha hsara eccessiva. Ix-xhud Noel Borg Nicolas Virtu’ jispjega illi huwa kien prezenti ghall-post VRT fuq il- vettura in kwistjoni. Jistqarr illi fir-rigward tat-tyres dawn iccekkjahom billi messhom bil-ponta tal-biro li hija inqas mit-thread. Fir-rigward tal-ilma tal- windscreen jghid li meta mar biex ihaddem is-switch ma hadem xejn pero jghid li ccekkja jekk kienx fih ilma u fil-fatt ma kienx fih. Mistoqsi mit-Tribunal kif seta' jikkonkludi li l-pompa tal-ilma kienet bil-hsara ladarba ma kienx hemm ilma, ix-xhud stqarr li kkonkluda hekk ghax meta ghafas is-switch ma hadem xejn. Spjega wkoll illi huma ma kinux ghollew il-vettura biex jarawha minn taht. Fir-rigward tal-wipers qal li l-blade taghhom kienet maqtugha. Illi fuq dawn ir-rizultanzi inharget id-decizjoni tal-Awtorita` intimata fejn ir-rikorrent gie penalizzat b'total ta' 135 punt. Illi dan it-Tribunal jinnota illi l-VRT test gewwa l-garage tar-rikorrent sar fis-17 ta' Settembru tal-2012 filwaqt li l-ispezzjoni ta' wara l-VRT mill-ufficjali tal- Awtorita` intimata saret fil-25 ta' Settembru 2012. Illi din l-ispezzjoni ta' wara l-VRT kienet rizultat ta' random check. It-Tribunal ma jistghax ma jinnotax illi Qrati tal-Gustizzja Kopja Informali ta' Sentenza ghalhekk kienu ghaddew cirka tmint ijiem minn meta l-vettura sarilha l-VRT mir-rikorrent. Illi dan it-Tribunal huwa tal-fehma illi, fejn hu possibbli, post VRT ghandu jsir kemm jista' jkun vicin il-VRT li jkun sar ghand l-operatur ta' VRT station. Dan qieghed jinghad biex tigi skartata kwalunkwe incertezza dwar x'seta' gara fil-perjodu minn meta vettura tkun giet sottoposta ghall-VRT u l- post VRT. Illi t-Tribunal ma jistghax ma jinnotax ukoll illi z-zewg spetturi li ghamlu l-post VRT ma qablux fix-xhieda taghhom f'certu partikolaritajiet. Perezempju ma qablux kif iccekkjaw it-tyres u lanqas qablu meta mistoqsija jekk iccekkjawx kienx hemm ilma fil-pompa. It-Tribunal jaghmel referenza ghall-estratt tal-MOT Inspection Manual fejn fir-rigward tat-tyres dan jispecifika illi: F'dan ir-rigward, filwaqt li Lino Abou Wafie stqarr li tant kienu catti li ma kienx hemm ghalfejn jigu mkejjla, Noel Borg Nicolas Virtu’ stqarr illi huwa kejjel bil-ponta tal-biro. Fir-rigward tal-wipers u l-washers l-istess manwal jistipula illi jkun hemm fail jekk: Qrati tal-Gustizzja Kopja Informali ta' Sentenza Illi dan it-Tribunal jirrileva ukoll illi fit-tmint ijiem li kien ilu li sar il-VRT fuq il- vettura in kwistjoni setghet grat kwalunkwe cirkostanza li rrendiet il-headlamp beam ma jibqghax jiffunzjona. U kien proprju ghalhekk is-suggeriment li sar iktar 'il fuq minn dan it-Tribunal li, sa fejn hu possibbli, dawn ir-random checks isiru tempestivament. Illi l-istess jista' jinghad fir-rigward tal-steering, apparti l-fatt li l-metodu ta' spezzjonar uzat mill-ispetturi tal-Awtorita` ma jimxix mal-metodu elenkat fl- MOT Inspection Manual stante li sar biss visual check u l-vettura ma thaddimtx kif hemm stipulat fl-istess manwal u cioe: Illi ghalhekk, it-Tribunal ma jistghax ma jurix it-thassib tieghu kif sar dan il-post VRT u kif possibilment qeghdin isiru post VRTs ohra. Jekk l-Awtorita` intimata tesigi mill-operaturi ta' VRT stations certu livell ta' serjeta` ma tistghax imbaghad hi stess tikkonduci l-post VRT b'mod li ma jilhaqx l-istandards imposti fuq l-operaturi. Jekk vettura trid tigi mghollija biex tigi ccekkjata sew minn taht, ma jistghux l-ispetturi tal-VRT jaghtuha titwila huma u jaslu ghall- konkluzzjonijiet taghhom, anke jekk dawn jistghu ikunu validi. Il-metodi uzati mill-ufficjali tal-Awtorita` intimata meta jikkonducu post VRT iridu jkunu tal- Qrati tal-Gustizzja Kopja Informali ta' Sentenza istess livell impost fuq l-operaturi u dan sabiex dan it-Tribunal ikun jista' serenement jasal ghall-konkluzzjonijiet tieghu dwar in-nuqqasijiet allegati mill- istess Awtorita`. Illi fil-kaz in ezami, dan it-Tribunal, lanqas certezza kif sar it-test ma ghandu stante li fuq zewg aspetti u cioe fuq it-tyres u fuq l-ilma tal-pompa, l-ispetturi tal-Awtorita` intimata taw verzjoni differenti. Illi l-Awtorita` intimata trid tifhem illi r-rizultanzi li jemergu minn post VRT ghandhom konsegwenzi serji hafna ghall-operaturi tal-VRT stations, li jistghu iwasslu ghal telfien tal-licenzja. Illi ghalhekk l-Awtorita` intimata trid tkun attrezzata daqs l-istess VRT Stations u l-ispetturi taghha ghandhom jikkonducu l-post VRT bl-ikbar serjeta` ghaliex dak li jirrizultalhom se jittraduci ruhu f'penalitajiet li jistghu iwasslu, kif gia inghad, biex tintilef il-licenzja ta' operatur ta' VRT station u sahansitra anke, jista' jkun il-kaz, ta' procedimenti kriminali kontra l-istess operatur. Illi ghalhekk dan it-Tribunal huwa tal-fehma illi l-mod kif gie kondott il-post VRT mill-ufficjali tal-Awtorita` intimata jippekka f'diversi aspetti u kwindi l-istess Awtorita` ma setghetx timponi punti ta' penali meta t-test ma kienx kondott bl- istess rigorozita` li hi tesigi mill-operaturi tal-VRT stations. Ghaldaqstant, it- Tribunal huwa tal-fehma illi l-avviz mahrug mill-Awtorita` intimata datat 5 ta' Ottubru 2012 ghandu jigi revokat. Ghal dawn il-motivi, it-Tribunal qieghed jaqta' u jiddeciedi billi filwaqt li jichad l-eccezzjonijiet tal-Awtorita` intimata u l-ewwel aggravju tar-rikorrent, jilqa' l- u jirrigwarda appell tar-rikorrent konsegwentement ihassar id-decizjoni moghtija mill-Awtorita` intimata fil-5 ta' Ottubru 2012 fil-konfont tieghu. it-tieni aggravju tieghu Qrati tal-Gustizzja Kopja Informali ta' Sentenza Bl-ispejjez kontra l-Awtorita` intimata. Qrati tal-Gustizzja